Source: http://primariablaj.ro/aparitie-in-presa/page/3/
Timestamp: 2017-05-27 08:05:22+00:00

Document:
Aparitii in presa	Skip links Skip to primary navigation Skip to content Skip to primary sidebar
O activitate de succes a echipei de majorete „Crystal Team”, condusă de profesoarele Crina Frățilă și Mărginean Rozina de la Școala Gimnazială „Toma Cocișiu” Blaj a avut loc în perioada 28 septembrie – 3 octombrie 2016.
În cadrul proiectului „Prietenii albinelor”, desfășurat în parteneriat cu Școala Zespołu Szkół Samorządowych w Sułkowicach-Bolęcinie din Polonia, Colegiul Național „Inochentie Micu Clain” Blaj, firma Apidava din Blaj și firma Lyson din Polonia, elevele au fost invitate să participe la festivitatea desfășurată cu ocazia împlinirii a 110 ani de la înființarea școlii din Polonia și la „Ziua Porților Deschise”, la firma Lyson.
Dansatoarele blăjene au încântat publicul cu 3 dansuri cu pom-pon, dar au fost și ambasadoarele dansului tradițional transilvănean, prezentând o suită de dansuri populare din Ardeal. Au fost aplaudate și apreciate pentru talentul și entuziasmul cu care dansează, atât de către cei prezenți la festivități, cât și de colegii și prietenii lor din Polonia, de la școala parteneră, cu care au petrecut 3 zile de neuitat.
„Echipa de majorete mulțumește sponsorilor, firmele Apidava din Blaj și Lyson din Polonia, pentru sprijin și susținere, pentru că fac posibile aceste schimburi culturale și activități de socializare și integrare europeană a elevilor noștri”, ne-a declarat prof. dr. Diana Istrate, purtătorul de cuvânt al Școlii Gimnaziale „Toma Cocișiu”.
Campioana Volei Alba Blaj începe lupta pentru cel de-al treilea titlu naţional
La 5 luni şi 12 zile distanţă de la ultimul meci desfăşurat aici (foto), Sala „Timotei Cipariu” este pregătită să fie umplută până la refuz de suporterii campioanei României la volei feminin. Luni, 17 octombrie, de la ora 17.30, Volei Alba Blaj începe campania de apărare al celui de-al doilea titlu naţional cu un meci tare, în care va întâlni o contracandidată la titlu, CSM Bucureşti, într-o partidă ce va fi transmisă, în direct, de Digisport 2. Obiectivele echipei pregătite de Darko Zakoc sunt câştigarea celui de-al treilea titlu naţional, în premieră a Cupei României, tot în premieră a Supercupei României, precum şi o prestaţie cât mai bună în Liga Campionilor.
5 mai 2016. Aceasta a fost ziua în care Blajul a fost din nou în sărbătoare, graţie celui de-al doilea titlu naţional, cucerit în urma unei finale în 5 meciuri cu CSM Târgovişte. Timpul a trecut, euforia s-a risipit, iar în rândul suporterilor „s-a aşezat” aşteptarea, transformată, în ultimele săptămâni, în nerăbadare. Aştepare ce va lua, oficial, sfârşit, luni, 17 octombrie, la ora 17.30, când Volei Alba Blaj va întâlni, în etapa inaugurală, o contracandidată la titlu, CSM Bucureşti, într-o partidă ce va fi transmisă, în direct, de Digisport 2. Intrarea în Sala „Timotei Cipariu” este liberă.
Obiectivele campioanei României rămân neschimbate: câştigarea tuturor trofeelor interne şi o prestaţie cât mai bună în Liga Campionilor, aşa cum afirmă preşedintele clubului, Sergiu Ştefănescu: „Vrem să câştigăm în acest sezon toate cele trei trofee interne, campionatul, Cupa şi Supercupa României, dar şi să avem o prezenţă cât mai onorabilă în Liga Campionilor. Meciul cu CSM Bucureşti nu va fi uşor, mai ales că este şi prima etapă. Jucăm împotriva celui mai mare club din România din punct de vedere al sportivilor legitimaţi, însă avem încredere în forţele noastre şi în faptul că ne putem menţine invincibilitatea pe teren propriu împotriva CSM-ului, echipă care nu a învins niciodată la Blaj. Aşteptăm suporterii la sală, ştim că le-a fost dor de volei şi de echipa noastră, iar eu sper că ne vor încuraja aşa cum numai ei ştiu să o facă.”
Volei Alba Blaj a transferat şapte jucătoare înaintea acestui sezon. Este vorba de: Ana Antonijevic (Volero Zurich, Elveţia), Samara Rodrigues de Almeida(Camponesa/Minas Tenis Clube, Brazilia), Tatsiana Markevich (VK AGEL Prostejov, Cehia), Rebecka Lazic (Neruda Volley Bolzano, Italia), Martina Samadan (Seattle University, SUA), Nada Ninkovic (Azzurra Volley San Casciano, Italia) şi Nneka Onyejekwe (Dresdner Sportclub, Germania). Au rămas, din campionatul trecut: Adina Salaoru, Ana Maria Berdilă, Ana Grbac, Dubravka Djuric, Marina Vujovic şiCarmen Dârnescu, revenită după împrumutul la Craiova.
Lipsa relaţiilor de joc şi, în perioada de pregătire, a internaţionalelor din lot, face ca în acest moment echipa să nu fie omogenă, aşa cum remarca antrenorul Darko Zakoc, într-un interviu acordat postului nostru de radio: „La primul meci eu nu aştept să facem un joc prea bun, dar e important sa o luăm pas cu pas, să fim în formă cât mai bună şi, cel mai bine acum, să avem rezultate […] însă noi suntem pregătiţi să continuăm ceea ce am realizat în ultimii doi ani.”
CSM Bucureşti, echipă clasată pe locul trei în campionatul trecut, care a câştigat în acest an Cupa Challenge, a schimbat aproape în totalitate lotul de jucătoare şi banca tehnică, printre transferurile din această vară la echipa pregătită de italianul Nicola Negro aflându-se Jelena Alajbeg, câştigătoare în 2016 a titlului cu Volei Alba Blaj, şiAlice Kapelovies, care a evoluat pentru echipa noastră în sezonul 2012/2013.
Se anunţă, aşadar, un meci greu, interesant, la finalul căruia sperăm ca Volei Alba Blaj să îşi demonstreze statutul de campioană a României.
Mult succes, Volei Alba Blaj!
Vă prezentăm lotul cu care campioana României, Volei Alba Blaj, va aborda sezonul competiţional 2016/2017, în ordinea numerelor de pe tricouri, poziţia pe care evoluează, ţara de origine şi câteva date biografice:
Nr. 1: MARTINA SAMADAN – centru (Croația, 11.09.1993 / 1,98 m);
Nr.12: CARMEN ANDREEA DÂRNESCU – centru (România, 28.09.1991 / 1,90 m);
Antrenori secunzi: STEVAN LJUBICIC (Serbia) şi BOJAN PEROVIC (Serbia);
Medic: MIRCEA SÂNTIMBREANU;
Programul Volei Alba Blaj în turul Diviziei A1
Începând din acest sezon, sistemul de desfăşurare a campionatului s-a modificat. Astfel, după disputarea sezonului regulat (tur+retur, 22 etape), primele şase clasate vor juca, în sistem fiecare cu fiecare, tur-retur, punctele acumulate în primele 22 etape rămânând valabile la începutul celei de-a doua faze a campionatului. S-a renunţat astfel la sistemul din ultimii doi ani, când primele patru clasate la finalul sezonului regulat se calificau direct în semifinalele campionatului. Practic fiecare echipă va susţine, în acest campionat, un număr fix de meciuri, respectiv 32. Acelaşi sistem se aplică şi ultimelor şase clasate, ultimele două urmând să retrogradeze la sfârşitul sezonului.
Turul sezonului regulat se va desfăşura între 15 octombrie 2016 şi 3 decembrie 2016, în timp ce returul va începe pe 10 decembrie 2016 şi se va încheia pe 11 martie 2017. Faza a doua a campionatului va începe pe 18 martie 2017, cu prima etapă, în timp ce ultima etapă se va desfăşura pe 27 aprilie 2017, la finalul căreia, sperăm noi, Volei Alba Blaj va sărbători câştigarea celui de-al treilea titlu de campioană a României.
Iată programul Volei Alba Blaj în turul primei faze a Diviziei A1 la volei feminin, ediţia 2016/2017:
Etapa I (17.10.16, ora 17.30): Volei Alba Blaj – CSM Bucureşti – Digisport 2;
Etapa II (20.10.16): Unic Piatra Neamţ – Volei Alba Blaj;
Etapa III (24.10.16, ora 18.00): Volei Alba Blaj – Dinamo – Digisport;
Etapa IV (29.10.16): Volei Alba Blaj – CSM Lugoj;
Etapa V (02.11.16): SCMU Craiova – Volei Alba Blaj;
Etapa VI (05.11.16): Volei Alba Blaj – SCM Piteşti;
Etapa VII (12.11.16): Penicilina Iaşi – Volei Alba Blaj;
Etapa VIII (19.11.16): Volei Alba Blaj – Ştiinţa Bacău;
Etapa IX (26.11.16): Medicina Târgu Mureş – Volei Alba Blaj;
Etapa X (30.11.16): Volei Alba Blaj – CSU Galaţi;
Etapa XI (03.12.16): CSM Târgovişte – Volei Alba Blaj.
Notă: În funcţie de televizări sau programul echipelor româneşti în cupele europene, meciurile pot fi programate în alte zile decât cele de mai sus.
Darko Zakoc, antrenor Volei Alba Blaj: „Suntem pregătiţi să continuăm ceea ce am realizat în ultimii doi ani”
Cu câteva zile înaintea debutului în noua ediţie a Diviziei A1, antrenorul principal al campioanei Volei Alba Blaj, Darko Zakoc, a acordat un interviu postului nostru de radio, în care a vorbit despre lotul cu care formaţia sa va aborda noul sezon competiţional, obiectivele echipei şi participarea în Liga Campionilor. Antrenorul sârb, cu care Volei Alba Blaj a câştigat cele două titluri de campioană a României, afirmă că formaţia sa este pregătită să câştige un nou titlu naţional, însă atrage atenţia că, din lipsa omogenităţii, la primele meciuri, suporterii nu trebuie să aibă prea mari aşteptări de la jocul echipei favorite.
Pentru început vă rugăm să faceţi o caracterizare a lotului cu care Volei Alba Blaj va aborda acest sezon.
Pot să afirm că am construit echipa pe care ne-am dorit-o, cu o mică excepţie, pe postul de fals, acolo unde nu am reuşit să transferăm ceea ce am vrut. Nu am găsit acea jucătoare care să se plieze pe stilul şi caracterul echipei noastre. În schimb, cred că am rezolvat problema extremelor, atât la antrenamente, cât şi la meciuri. Avem un lot respectabil, un lot care a fost construit în aşa fel încât să se bată pe toate cele patru fronturi, în competiţiile în care suntem implicaţi. Echipa are calitate, poate cu excepţia poziţiei fals, avem posibilitatea să facem schimbări în timpul jocului, atât tactice, cât şi fizice, pentru că sezonul este scurt, iar în aceste şapte luni vom juca sigur peste 40 de meciuri, în care avem nevoie şi de o bancă solidă şi lungă.
A fost din nou o perioadă de pregătire în care nu aţi avut la dispoziţie întreg lotul de jucătoare. Cât de mult v-a afectat acest lucru?
Asta a fost a problemă cu care s-au confruntat toate cluburile cu jucătoare de valoare, nu doar Volei Alba Blaj. A fost ceva specific, doar că în acest sezon am avut meciuri de calificare la Campionatul European, care înainte se încheiau cu două-trei săptămâni înainte, şi avem la dispoziţie doar trei-patru zile să ne pregătim în formulă completă, înainte de primul meci oficial. Dar asta este viaţa noastră şi nu ne plângem. Echipa care a fost la Blaj, care s-a pregătit în ultimele şapte săptămâni, a lucrat bine. Am disputat şi câteva meciuri de pregătire, însă acestea nu sunt relevante, nu au arătat adevărata faţă a noastră. De pildă, cu patru centri în lotul de opt avut la dispoziţie este greu să spunem că suntem 100% pregătiţi, iar eu zic că trebuie puţină răbdare. La primul meci eu nu aştept să facem un joc prea bun, dar e important sa o luăm pas cu pas, să fim în formă cât mai bună şi, cel mai bine acum, să avem rezultate.
În aceste condiţii, e un avantaj faptul că Volei Alba Blaj va disputa trei din primele patru meciuri oficiale pe teren propriu?
În această situaţie specială, da, cu siguranţă. Mai ales că în acest sezon, pentru prima dată după mulţi ani, şi eu sunt în aceeaşi situaţie, se joacă fără play-off. Acest lucru schimbă toată filosofia de abordare a pregătirii şi jocurilor oficiale. Înainte mai puteai repara şi corecta în play-off, acum fiecare punct, fiecare set, fiecare meci are importanţă în economia campionatului. Iar jucătoarele noastre trebuie să se adapteze acestei schimbări de sistem competiţional.
Este un avantaj pentru echipa dumneavoastră schimbarea sistemul de desfăşurare a campionatului? Întreb acest lucru pentru că în campionatul trecut Volei Alba Blaj a înregistrat numai victorii în sezonul regulat.
Dacă ne uităm la ediţia de anul trecut, este un avantaj. Dar, aşa cum am spus, va fi o altă abordare din partea celorlalte echipe. Sigur că este mai uşor să câştigi ceva, decât să aperi, însă noi suntem pregătiţi să continuăm ceea ce am realizat în ultimii doi ani.
Cu ce echipe se va lupta Volei Alba Blaj, în acest an, pentru câştigarea campionatului?
Rămâne concurenţa pe care am avut-o în ultimele două campionate cu CSM Târgovişte, este acolo CSM Bucureşti, care, deşi şi-a schimbat tot lotul, rămâne o formaţie puternică, nu putem omite niciodată Ştiinţa Bacău din această luptă, mai e şi Dinamo. În acest sistem, eu cred că cu echipele medii se câştigă un campionat, iar în meciurile cu aceste formaţii nu trebuie să greşim.
La final vă propun să vorbim puţin şi despre participarea în Liga Campionilor, unde vom avea parte de o grupă „de foc”.
Este într-adevăr o grupă foarte grea, de foc, cu două echipe aspirante la Final-Four (n.r. Dinamo Moscova şi Volero Zurich), dar noi rămânem consecvenţi filosofiei noastre de joc: vrem să fim cât mai aproape de adversarele noastre, să dăm 100% pe teren, să facem spectacol şi să profităm de fiecare şansă pe care o vom avea în această competiţie.
Volei Alba Blaj va debuta în noul sezon competiţional luni, 17 octombrie, pe teren propriu, când va întâlni, în prima etapă a campionatului, CSM Bucureşti. Meciul se va disputa în Sala „Timotei Cipariu”, de la ora 17.30, şi va fi transmis în direct de Digisport, fiind derby-ul etapei inaugurale.
Blaj: vineri, de la ora 17.00, se joacă piesa de teatru „Amintiri din epoca de şcoală”, la Centrul Cultural „Iacob Mureşianu”
Centrul Cultural „Iacob Mureşianu” Blaj găzduieşte, vineri, 14 octombrie 2016, de la ora 17.00, spectacolul de teatru „Amintiri din epoca de şcoală”, de Mihaela Michailov. Intarea este liberă. „Amintiri din epoca de şcoală” este un spectacol despre şcoală, despre devenirea unui copil, despre performanţă şi visare, şi se adresează elevilor, profesorilor, copiilor şi părinţilor. După încheierea spectacolului, organizatorii au programat o dezbatere cu actorii şi cei direcţi vizaţi, în special cu cei care acum se află pe băncile şcolii. Evenimentul este susţinut de Asociaţia Primavera, partenerii spectacolului fiind Centrul Cultural „Iacob Mureşianu” Blaj şi Primăria Municipiului Blaj.
„Dacă fiecare copil ar putea să spună ce gândește fără să-i fie teamă că greșește, dacă Miorița n-ar fi mereu despre transhumanță, dacă istoria n-ar fi scrisă mereu de cei care au puterea, dacă ipotenuzele, catetele, Horea, Cloșca și Crișan, șesurile și podișurile, dacii și romanii, Ana cu merele ei și Călin file din poveste s-ar întâlni undeva în mințile noastre și-am înțelege de ce le învățăm, atunci poate că școala ar fi despre fiecare dintre noi. Despre poveștile și întrebările noastre care n-au loc în școli în care ce trebuie să-nvățăm ne reprezintă prea puțin. Despre tot ce simțim și tot ce gândim în instituții care ne vor, adesea, cuminți, dresați și supuși”. Acesta este unul din mesajele cu care autorul îşi promovează piesa de teatru „Amintiri din epoca de şcoală”
„Amintiri din epoca de școală este spectacolul rememorării unor fragmente de istorie personală, unor întâlniri cu noi mici, cu noi la școală, în bănci și la tablă, cu fricile, greșelile, tăcerile și așteptările noastre, cu minutele în care am visat cai verzi pe pereții claselor în care profii și profele ne-au ridicat în picioare pentru că n-am fost atenți. Pentru că n-am fixat ecuația. Pentru că n-am dat răspunsul corect. Pentru c-am vorbit neîntrebați. Pentru că ne-am uitat la lună în loc să ne uităm la tablă”, transmit organizatorii.
„Amintiri din epoca de şcoală”, de Mihaela Michailov:
– Distribuția: Katia Pascariu și Alexandru Potocean
– Regia: Radu Apostol
– Scenografie: Maria Mandea
– Coregrafie: Paul Dunca
– Muzica: Jak Neumann
– Foto: Vlad A. Arghir
„Amintiri din epoca de şcoală” se joacă vineri, 14 octombrie 2016, pe scena Centrului Cultural „Iacob Mureşianu” Blaj, iar intrarea este liberă.
După încheierea spectacolului, organizatorii au programat o dezbatere cu actorii şi cei direcţi vizaţi, în special cu cei care acum se află pe băncile şcolii.
Prezentarea piesei de teatru „Amintiri din epoca de şcoală” este susţinută de Asociaţia Primavera, partenerii spectacolului fiind Centrul Cultural „Iacob Mureşianu” Blaj şi Primăria Municipiului Blaj.
Dacă în primăvara acestui an, primarul Blajului, Gheorghe Valentin Rotar, anunța lansarea programului multianual ”Un milion de euro pentru sănătatea blăjenilor!”, iată că acum, la Spitalul Municipal Blaj, pregătirea licitației pentru cel mai scump computer tomograf din lista de priorități este pe ultima sută de metri.
Mihai Nemeți, după finalizarea acesteia, până la sfârșitul acestui an, CT-ul cu o valoare de aproximativ 200.000 de euro va ajunge în posesia spitalului, pentru ca apoi să se treacă la obținerea tuturor avizelor necesare dării în funcțiune. Odată achiziționat computerul tomograf, în faza a doua a programului cu o investiție egală cu suma celor de care a beneficiat unitatea din partea Ministerului Sănătății în ultimii 20 de ani, lista de achiziții va fi din nou prioritizată, pentru ca următoarele aparaturi să fie prinse în alocările bugetare de anul viitor.
• Un proiect de campanie pentru un senator și un deputat, vechi de 10 ani, poate deveni acum realitate
Tot prin programul municipalității, ”Un milion de euro pentru sănătatea blăjenilor!”, managerul Mihai Nemeți speră să se materializeze și un proiect mai vechi, scris în urmă cu vreo 10 ani și folosit ca vârf de lance, în campaniile electorale, de un deputat, apoi de un senator, fără ca el să demareze vreodată în fapt. Este vorba de imperios necesara supraetajare a ambulatoriului, pentru a putea găzdui noua aparatură, dar și pentru a muta secții precum cea de ATI ori Gastroenterologie. Valoarea acestei lucrări este estimată în jurul cifrei de 400.000 de euro, iar dacă în urma licitațiilor se va reuși achiziționarea aparaturii de pe lista de priorități la prețuri care să permită alocarea restului de bani către extinderea vizată, proiectul macerat atâta vreme va deveni, în sfârșit, realitate.
• Investiții proprii de peste 460.000 de lei – sală de operații oftalmologice și cabinet de chirurgie vasculară
În ultimele luni, din fonduri proprii, la Spitalul Municipal Blaj s-a înființat un cabinet de chirurgie vasculară și o sală de operații oftalmologice. Primul este deja funcțional, beneficiind de un chirurg cardiovascular. Sala de chirurgie oftalmologică din blocul operator, dotată cu aparatură modernă, în valoare de aproximativ 365.000 de lei (masă de operații, biomicroscop, autorefactrometru, facoemulsificator, etc.), va fi dată în folosință, cel mai probabil, luna viitoare. Până atunci se vor achiziționa și instrumentele de operat, pentru ca cei doi oftalmologi să poată opera. De asemenea, în ultimele săptămâni, s-a finalizat și modernizarea ambulatoriului, cu montarea de covor PVC pe scări și holuri, finanțarea de 30.000 de lei venind de la Primăria Blaj, iar suma de aproximativ 10.000 de lei s-a folosit pentru a schimba ușile cabinetelor cu unele din termopan, iar acolo unde a fost necesar s-au adus noi corpuri de mobilier. De grupuri sociale noi a beneficiat și ambulatoriul din spitalul vechi, unde funcționează un cabinet de boli endocrine, unul de planning familial și unul de dermatologie. La ridicarea acestora s-au folosit materialele recuperate după demolarea unor corpuri mai vechi de clădire, din curtea aceluiași spital. Tot aici, la Secția de contagioase, este în curs de finalizare vestiarul pentru bolnavi. Potrivit aceleiași surse, din această săptămână, se va proceda și la reabilitarea sistemului de încălzire, prin schimbarea țevilor vechi (40 de ani), care fac legătura între centrala termică și spital, pe o distanță de 70 de metri, cu unele din PVC. Investiția în acest caz este estimată la suma de 100.000 de lei, bani care vor fi suportați din același buget al Spitalului Municipal Blaj.
Data:08/10/2016
În acest răstimp s-a lucrat constant, aproximativ 400.000 de lei fiind decontați dintr-un total de 3,5 milioane de lei, care reprezintă valoarea totală a investiției administrației locale în obiectivul de o însemnătate deosebită, nu doar pentru Blaj, ci pentru întreaga țară. Câmpia Libertății nu a mai beneficiat de intervenții capitale din anul 1976, iar în contextul centenarului Marii Uniri, pe care îl vom sărbători în 2018, nu se putea ca acest punct de reper istoric să nu fie primenit cum se cuvine.
Potrivit șefului de șantier, inginerul Pintea, la această oră se lucrează la crearea infrastructurii de rețele pentru apă, canal și electricitate, pentru aceasta din urmă fiind șase puncte distincte pe suprafața câmpiei, în care curentul electric va ajunge pentru a alimenta mai ușor scenele diverselor evenimente ce vor avea loc aici. În același timp, s-au creionat aleile pietonale care vor fi realizate din piatră de bazalt ori granit, cu borduri din piatră brută ori fasonată, iar canalul colector existent în perimetru va fi mascat cu un pod de lemn masiv, împodobit cu jardiniere. Împrejmuirea Câmpiei Libertății se realizează din lemn de stejar, în timp ce terenul efectiv se nivelează pentru a efectua însămânțările de gazon. Singurele elemente care, datorită statutului lor în patrimoniul național, nu vor suferi intervenții sunt busturile și grupul statuar, care au fost recondiționate în cadrul unui proiect separat, acum doi ani. Singura modificare acceptată a fost aceea de a le pune în valoare. Astfel, Ansamblul ”Gloria” și cele 26 busturi de bronz ale pașoptiștilor vor fi iluminate arhitectural.
Având în vedere că în anul 2018 se împlinesc și 170 de ani de la Marea Adunare Națională de pe Câmpia Libertății (3-15 mai 1848), am certitudinea că acest obiectiv va fi prins măcar în unul dintre proiectele ce vizează sărbătorirea centenarului Marii Uniri, cu atât mai mult cu cât acesta este locul în care reprezentanții poporului român au rostit răspicat dorința arzătoare a realizării unității naționale, a statului național român, visul de aur al unor veacuri de suferință și luptă prin istoricele cuvinte: ”Vrem să ne unim cu țara”. Vă amintesc că istoria ne arată că tot aici, în 1911, s-au ținut serbările semicentenarului ASTREI, la care au luat parte oameni de știință și cultură, în timp ce Aurel Vlaicu zbura cu propriul avion deasupra mulțimii. Pe această câmpie a aterizat și avionul care aducea vestea cea mare a reintrării României în război, pentru eliberarea Transilvaniei.

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM